wickkiey/tamil-wikipedia-chunked huggingface dataset:
# கட்டற்ற திறவூற்றுச் சொற்பிழைத்திருத்தி மற்றும் இலக்கணப்பிழைத்திருத்தி

## வரலாறு

கட்டற்ற திறவூற்றுச் சொற்பிழைத்திருத்தியின் முதல் முயற்சி 2003ஆம் ஆண்டு துவங்கப்பட்டது. தமிழா ! குழுவினர் ஓபன் ஓபிஸ் 1.1 அலுவலகத் தொகுதியின் தமிழ்ப் பதிப்பிற்காக இம்முயற்சியை மேற்கொண்டு , இதற்காக ஏறக்குறைய 11,000 சொற்களைக் கொண்ட ஒரு சொற்பட்டியலைத் தயாரித்தனர்.  
ஓபன் ஒபிஸ் 1.1 சொற்பிழைகளைத் திருத்துவதற்காகப் பயன்படுத்திய ‘ மைஸ்பெல் ‘ (MySpell) என்ற பொறி, ஒற்றை பைட் குறியீட்டை மட்டுமே பயன்படுத்தியதன் காரணமாக அதனால் ஒருங்குறியில் எழுதப்படும் தமிழை ஆதரிக்க முடியவில்லை. இதனால் இந்த முயற்சி வெற்றி பெறவில்லை. விளைவாக , ஓபன் ஓபிஸில் செயல்படும் ஒரு சொற்பிழைத்தியை உருவாக்கும் முயற்சி கைவிடப்பட்டது.
# கட்டற்ற திறவூற்றுச் சொற்பிழைத்திருத்தி மற்றும் இலக்கணப்பிழைத்திருத்தி

## வரலாறு

### தமிழின் முதலாவது கட்டற்ற திறவூற்றுச் சொற்பிழைத்திருத்தி

இருப்பினும் , இம்முயற்சிக்காகத் தயாரிக்கப்பட்ட சொற்பட்டியலைப் பயன்படுத்தி விஜய் என்பவர் மைஸ்பெல்லின் முன்னோடியான ‘ கனூ அஸ்பெல் ‘ (GNU Aspell) என்ற பொறியில் தமிழுக்கான ஆதரவை ஏற்படுத்தினார் . அவர் உருவாக்கிய மென்பொருளே தமிழின் முதலாவது கட்டற்ற திறவூற்றுச் சொற்பிழைத்திருத்தியென நாம் கருதலாம்.
# கட்டற்ற திறவூற்றுச் சொற்பிழைத்திருத்தி மற்றும் இலக்கணப்பிழைத்திருத்தி

## வரலாறு

### பேரகராதியில் கூடுதலான தமிழ் சொற்களை சேர்க்கும் முயற்சி

சில ஆண்டு இடைவெளிக்குப் பின்னர், சென்னை தொழில்நுட்ப நிறுவனத்தைச் சேர்ந்த ஒரு தன்னார்வக் குழு இத்திட்டத்தைக் கையிலெடுத்து, தமிழ் பேரகராதியில் உள்ள ஒரு இலட்சத்திற்கும் மேற்பட்ட சொற்களைக் கனூ அஸ்பெல் பொறியில் சேர்த்தது. இவ்வாறு கூடுதலான சொற்களைக் கனூ அஸ்பெல் பெற்ற போதிலும், அதனால் தவறாக எழுதப்பட்டிருக்கும் சொற்களுக்குப் பொருத்தமான சொற்களை ஓரளவிற்கே பரிந்துரைக்க முடிந்தது.
# கட்டற்ற திறவூற்றுச் சொற்பிழைத்திருத்தி மற்றும் இலக்கணப்பிழைத்திருத்தி

## வரலாறு

### ஹன்ஸ்பெல் பயன்பாடு மற்றும் தமிழா குழுவினரின் பங்கு

இதற்கிடையில் , ஓபன் ஓபிஸ் அதன் 2.0.2 பதிப்பு முதற்கொண்டு மைஸ்பெல்லுக்குப் பதிலாக ஒருங்குறியை ஆதரிக்கும் ஹன்ஸ்பெல் (HunSpell) என்ற சொற்பிழைத்திருத்தி பொறியைப் பயன்படுத்தத் தொடங்கியிருந்தது . இப்பொறியைப் பயன்படுத்தி தமிழா ! குழுவினர் ஓபன் ஓபிஸ் , லிப்ரெஓபிஸ், பயர்பாக்ஸ் ஆகிய மென்பொருள்களில் செயல்படும் ஒரு சொற்பிழைத்திருத்தியை 2011 ஆம் ஆண்டு வெளியிட்டனர் . முந்தைய வெளியீடுகள் சொல் அகராதியை மட்டுமே பயன்படுத்தி சொற்பிழைகளைக் கண்டுபிடித்தன. ஹன்ஸ்பெல் சொற்பிழைத்திருத்தியோ சொற்களுடன் ஒட்டுகளை முன்னும் பின்னும் சேர்க்கும் விதிகளையும் கொண்டிருந்தது . அடிக்கடி தவறாக எழுதப்படும் சொற்களுக்கான மாற்று சொற்பட்டியலும் இத்திருத்தியில் இருந்தது .
# கட்டற்ற திறவூற்றுச் சொற்பிழைத்திருத்தி மற்றும் இலக்கணப்பிழைத்திருத்தி

## வரலாறு

### லேங்குவேஜ் டூல் உருவாக்கம்

இருப்பினும், இச்சொற்பிழைத்திருத்தியில் ஒரு சிக்கல் இருந்தது. ஹன்ஸ்பெல் ஒவ்வொரு சொல்லையும் தனியாகப் பார்த்ததால், அதனால் ஒற்றுப் பிழைகளைக் கண்டுபிடிக்க முடியவில்லை . இச்சிக்கலுக்கான தீர்வு 2014 ஆம் ஆண்டுதான் கிடைத்தது . அவ்வாண்டு ‘ லேங்குவேஜ் டூல் ‘ (LanguageTool) என்ற பொறியில் தமிழுக்கான ஆதரவு தமிழா ! குழுவினரால் சேர்க்கப்பட்டது . லேங்குவேஜ் டூல் ஒற்றுப்பிழை மட்டுமின்றி சொற்களைச் சேர்த்தும் பிரித்தும் எழுதுவதால் ஏற்படும் தவறுகளையும் கண்டுபிடிக்கும் வசதியைக் கொண்டிருக்கிறது.
# கட்டற்ற திறவூற்றுச் சொற்பிழைத்திருத்தி மற்றும் இலக்கணப்பிழைத்திருத்தி

## தமிழில் சொல் திருத்தியின் தேவைகள்

- இலக்கண திருத்தி
- சந்திப் பிழை திருத்தி
- எழுத்துப் பிழை திருத்தி
# கட்டற்ற திறவூற்றுச் சொற்பிழைத்திருத்தி மற்றும் இலக்கணப்பிழைத்திருத்தி

## பயன்பாட்டில் இருக்கும் சில கருவிகள்

- நாவி
- வாணி
- சர்ச்கோ
# திருச்சாளக்கிராமம்

**திருச்சாளக்கிராமம்** என்பது 108 வைணவத் திருத்தலங்களில் ஒன்று. சாளக்கிராமத்தலம் மலைமீது அமைந்துள்ளது. நேபாள அரசின் அனுமதி பெற்று தரிசிக்க வேண்டிய திருத்தலம்.  
சக்ரதீர்த்தம் எனும் கண்டகி நதியின் உற்பத்திப் பகுதிதான் சாளக்கிராமம் தலம்.  
ராமானுஜரும் இத்திருத்தலத்தைப் பாடியுள்ளார்.
# திருச்சாளக்கிராமம்

## மேலும் பார்க்க

- சாளக்கிராமம்
# பில்லி புர்கே

**பில்லி புர்கே** (பிறப்பு: நவம்பர் 25, 1966) ஒரு அமெரிக்க நாட்டு நடிகர் ஆவார். இவர் தி ட்விலைட் சாகா: நியூ மூன், தி ட்விலைட் சாகா: எக்லிப்ஸ், தி ட்விலைட் சாகா: பிரேக்கிங் டவுன் - பார்ட் 1, தி ட்விலைட் சாகா: பிரேக்கிங் டவுன் - பார்ட் 2 போன்ற பல திரைப்படங்கலும், பிரேக்கிங் பேட் போன்ற பல திரைப்படங்களில் நடித்ததன் மூலம் புகழ் பெற்ற நடிகர் ஆனார்.
# எலிசபெத் ரீசேர்

**எலிசபெத் ரீசேர்** (பிறப்பு: ஜூன் 15, 1975) ஒரு அமெரிக்க நாட்டு நடிகை ஆவார். இவர் தி ட்விலைட் சாகா: நியூ மூன், தி ட்விலைட் சாகா: எக்லிப்ஸ், தி ட்விலைட் சாகா: பிரேக்கிங் டவுன் - பார்ட் 1, தி ட்விலைட் சாகா: பிரேக்கிங் டவுன் - பார்ட் 2 போன்ற பல திரைப்படங்கலும் ஹேக், சாவெட், கிரேஸ் அனாடமி, ட்ரூ டிடக்டிவ் போன்ற தொலைக்காட்சி தொடர்களிலும் நடித்ததன் மூலம் புகழ் பெற்ற நடிகை ஆனார்.
# யுனெஸ்கோ கூரியர் தமிழ்

**யுனெஸ்கோ கூரியர்** மாத இதழ் ஐக்கிய நாடுகள் அவையின், சகோதர நிறுவனமான யுனெஸ்கோவின் சார்பில் உலகின் பல முன்னணி மொழிகள் பலவற்றில் வெளியிடப்படும் இதழாகும். இப்பன்னாட்டு மாத இதழ் 1967 ஆம் ஆண்டு சூலை மாதம் தமிழில் தொடங்கப்பட்டுத் தொடர்ந்து 35 ஆண்டுகள் வெளிவந்தது 2001 ஆண்டு நிதி நெருக்கடியைக் காரணம் காட்டி நிறுத்தப்பட்டது.
# யுனெஸ்கோ கூரியர் தமிழ்

## இதழ் துவக்கம்

1966இல் பாரிஸ் நகரில் மூன்றாம் உலகத் தமிழ் மாநாடு நடைபெற யுனெஸ்கோ உதவியது. அப்போது யுனெஸ்கோவின் தலைமை இயக்குநராக இருந்தவர் மால்கம் ஆதிசேசையா. அந்த மாநாட்டைக் கண்டு, 53 நாடுகளில் வாழும் தமிழர்களுக்குக் கூரியரின் சேவை தேவை என்பதை உணர்ந்தார். கூரியர் தமிழிதழ் துவக்கப்பட வேண்டும் என்று உறுதி கொண்டார். அதே ஆண்டில் மால்கம் இந்தியா வந்தார். அவருக்கு நடைமுறை சிக்கல் ஒன்று ஏற்பட்டது. யுனெஸ்கோவில் உறுப்பினராக இருப்பது இந்தியாதான். இந்தியாவில் ஒரு மாநிலம்தான் தமிழகம். எனவே நடுவணரசிடம் பேச்சு நடத்தவேண்டி இருந்தது. தமிழில் இதழ் ஆரம்பிக்க மறுப்பில்லை. ஆனால் இந்தியிலும் கூரியர் வெளியாக வேண்டும் என இந்திய அரசு நிபந்தனை விதித்தது. இந்தி மொழி கூரியருக்கான ஏற்பாடுகளைச் செய்தபின்பு மால்கம் சென்னை திரும்பினார்.
அன்றைய தமிழக முதல்வரான அண்ணா, கல்வியமைச்சரான நெடுஞ்செழியன் ஆகியோரிடம் பேச்சு நடத்தினார். தமிழ் மொழியில் கூரியர் வெளியிடும் திட்டத்தைத் தமிழக அரசு ஏற்றுக்கொண்டது. 1967ஆம் ஆண்டு தமிழில் கூரியர் துவக்கப்பட்டு உலக நாட்டு தமிழர்களுக்குக் கிடைத்தது. ஆங்கிலம், பிரெஞ்சு, ஜெர்மன் தவிர, அரபி, சீனம் ஆகிய செம்மொழிகளில் மட்டுமே வெளிவந்த யுனெஸ்கோ கூரியர் இதழ், தமிழில் வெளிவந்தது என்பது தமிழுக்கான உலகளாவிய நிகழ்வாகப் பதிவு செய்யத்தக்கது. மணவை முஸ்தபா ஆசிரியராக இருந்தபோது தமிழ்ப் பதிப்பு 5 லட்சம் பிரதிகள் விற்று யுனெஸ்கோ இதழ்களில் நான்காம் இடத்தை பிடித்திருந்தது.
# யுனெஸ்கோ கூரியர் தமிழ்

## இதழின் சிறப்பு

உலகில் உள்ள அனைத்து விசயங்கள் பற்றியும் யுனெஸ்கோ கூரியரில் படைப்புகள் இடம்பெறும். ஆனால் அரசியல் விசயங்கள் தவிர. மற்ற இதழ்களைப் போலத் தனியொரு நாட்டு வாசகர்களுக்கோ, அல்லது ஒருசில நாட்டு வாசகர்களுக்கோ கூரியர் உருவாக்கப்பட்டதில்லை. மாறாக உலக நாடுகளின் வாசகர்களுக்காக உருவாக்கப்பட்டது.
ஒவ்வொரு இதழிலும் ஒரு மையக்கருவை அலசி ஆராய்து அதை அடிப்படையாக கொண்டே வெளிவந்தது. ஒவ்வொரு கட்டுரையும் மிகச்சிறந்த ஒளிப்படங்களுடனும், அவற்றுக்கான விளக்கங்களுடன், உலக அளவில் புகழ்பெற்ற நிபுணர்களால் படைப்புகள் உருவாக்கப்பட்டு மொழிபெயர்த்துத் தரப்பட்டது. பாரீஸ் தலைமையகத்தில் கூரியர் பதிப்புகளின் ஆசிரியர்கள் ஒன்று கூடி ஒன்று அல்லது இரண்டு ஆண்டுகளுக்கான தலைப்புகளை முடிவு செய்து வருவர். பல்லாயிரக்கணக்கான புதிய புதிய கலைச் சொற்களைக் கூரியர் இதழ் தமிழுக்கு உருவாக்கித் தந்தது.
# யுனெஸ்கோ கூரியர் தமிழ்

## தமிழ்ப் பதிப்பின் ஆசிரியர்கள்

யுனெஸ்கோ கூரியர் தமிழ் இதழின் ஆசிரியர்களாக எஸ். கோவிந்த ராஜூலு, தெ. பொ. மீனாட்சிசுந்தரம், நெ. து. சுந்தரவடிவேலு ஆகியோர் செயல்பட்டதற்குப் பின்னர், மணவை முஸ்தபா ஆசிரியராக நியமிக்கப்பட்டார்.
# யுனெஸ்கோ கூரியர் தமிழ்

## தமிழரின் வாழும் பண்பாட்டுச் சிறப்பிதழ்

1984 ஆண்டு மார்ச் கூரியர் இதழ் தமிழ் பண்பாட்டுச் சிறப்பிதழாக வெளிவந்தது. இது தமிழ்நாட்டைப் பற்றிய தனிச் சிறப்பிதழ் ஆகும். அந்த இதழ் வெளியாக முக்கியக் காரணமாக இருந்தவர் பிரெஞ்சு-தமிழ் ஆய்வாளர் *பிரான்சுவா குரோ* ஆவார் இவர் அந்த இதழில், 'சங்க இலக்கியத்தில் நிலக் காட்சி' என்ற கட்டுரையை எழுதியிருந்தார். அவருடன் சுந்தர ராமசாமி, அம்பை, எஸ். ராமகிருஷ்ணன் (க்ரியா) , சு. தியடோர் பாஸ்கரனின் மனைவி திலகா பாஸ்கரன் (தமிழர் உணவு குறித்து) ஆகியோரும் கட்டுரைகள் எழுதியிருந்தனர். தமிழ்ப் பண்பாட்டைப் பற்றி சுருக்கமான, அதேநேரம் அழகானதொரு விவரிப்பை அந்த இதழ் உலக மக்கள் மத்தியில் உருவாக்கியது. தமிழ் உள்ளிட்ட 27 உலக மொழிகளில் அந்த இதழ் வெளியாகி இருந்தது.
# யுனெஸ்கோ கூரியர் தமிழ்

## தமிழ் பதிப்பு நிறுத்தம்

1967இல் துவக்கப்பட்டு பல்வேறு தடைகளைத் தாண்டி 35 ஆண்டுகள் வெளிவந்த தமிழ் பதிப்பு, நிதி நெருக்கடியைக் காட்டி 2001 ஆம் ஆண்டு நிறுத்தப்பட்டது.
# புரொட்டோஸ்டோம்

**புரொட்டோஸ்டோம்** (Protostomia) என்பது புறமுதலுருப்படை, இடைமுதலுருப்படை, அகமுதலுருப்படை ஆகிய மூன்று மூலவுயிர்ப்படைகள் உடைய முப்படை விலங்குகளின் இரு பிரதான பிரிவுகளில் ஒன்றாகும். மற்றைய விலங்குப் பிரிவு டியூட்டெரோஸ்டோம் ஆகும். இரண்டு விலங்குப் பிரிவுகளிடையே முளையவியல் விருத்தியில் பல பிரதான வித்தியாசங்கள் உள்ளன. புரொட்டோஸ்டோம் எனும் சொல் முதல் வாய் எனப் பொருள்படும்.
புரொட்டோஸ்டோம்களின் முளைய விருத்தியின் போது பின்வரும் பிரதான நிகழ்வுகள் இடம்பெறும்:
- இவற்றின் முட்டைக் கலமே தீர்க்கப்பட்ட முட்டையாக உள்ளது. முட்டையின் குழியவுரு அக, இடை, புற முதலுருப்படைகளாகப் பிரிக்கப்பட்ட வகையில் உள்ளது.
- எட்டுக்கலங்களின் நிலையின் போது சுருளிப் பிளவு முறையில் கலங்கள் இரட்டிப்படைந்து செல்லும்.
- புன்னுதரனாகும் போது அரும்பரில்லி ஆதிக் கருக்குடலை ஆக்கும். பின்னர் வளர்ச்சியின் போது அரும்பரில்லி நிறையுடலியில் வாயாக மாற்றமடைகின்றது.
- உடற்குழி காணப்பட்டால், அது பிளவுக் குழிய முறையில் உருவாக்கப்படும்.  
பிரதான புரொட்டோஸ்டோம் கணங்கள்:
- தட்டைப் புழுக்கள் (Platyhelmenthis)
- உருளைப் புழுக்கள் (Nematoda)
- வளையப் புழுக்கள் (Annelida)
- மெல்லுடலிகள் (Mollusca)
- கணுக்காலிகள் (Arthropoda)
# விட்டாச்சு

**விட்டாச்சு** என்பது மழலைகளிடம், பெரியவர்கள் விளையாடும் குறும்பு விளையாட்டு.
# விட்டாச்சு

## முறை

மழலையின் கண்பார்வையில் இருந்து பெரியவர், மறைவார் அல்லது மறைய முற்படுவார். மழலை, பெரியவரோடு கண் தொடர்பை ஏற்படுத்த, தன் தலையோ, உடலையோ அசைத்துத் தொடர்பை ஏற்படுத்தும். இம்முறை தொடர்பு ஏற்படுத்தப்பட்ட பின்பு மீண்டும், பெரியவர் கண்தொடர்பைத் துண்டிக்க தலையை/உடலை இடப்பெயர்ச்சி செய்வார்.
# விட்டாச்சு

## விளைவு

இக்குறும்பு விளையாட்டில், குழந்தை ஒவ்வொரு முறை கண்தொடர்பை ஏற்படுத்தும் பொழுதும், குதூகலிக்கும்.
# சோழ மண்டல சதகம்

**சோழமண்டல சதகம்**, சதகம் எனும் சிற்றிலக்கிய வகையில் சோழர்கள் குறித்துப் பாடப்பட்ட நூறு பாக்களைக் குறிக்கும். இதை *வேளூர் ஆத்மநாத தேசிகர்* இயற்றினார்.  
சோழ மண்டல சதகம் நூலின் மறுபதிப்பினை எட்டாம் உலகத் தமிழ் மாநாட்டின்போது தமிழ்ப் பல்கலைக்கழகம் வெளியிட்டது.  
ஆலஞ்சேரி மயிந்தன், வேளூர் கிழான், சேந்தன், புத்தூர்வேள் முதலான பலரைச் சோழ வள்ளல்களாகக் குறிப்பிடும் தகவல் இந்நூல் மூலம் தெரியவந்தது.  
சோழ மண்டல சதகத்தில் சோழர்களின் கீழ்கண்ட செப்பெடுகளைக் குறித்துள்ளது.
1. எசாலம் செப்பேடுகள் - இராசேந்திர சோழன்
1. திருச்செங்கோட்டுச் செப்பேடு I - சுந்தர சோழன்
1. திருச்செங்கோட்டுச் செப்பேடு II - சுந்தர சோழன்
1. பள்ளன் கோயில் செப்பேடு - சுந்தர சோழன்
1. சென்னை அருங்காட்சியச் செப்பேடு - உத்தம சோழன்
1. லெய்டன் பெரிய செப்பேடு - முதலாம் இராசராச சோழன்
1. கரந்தைச் செப்பேடு - இராசேந்திர சோழன்
1. கரந்தை உதிரிச் செப்பேடு - இராசேந்திர சோழன்
1. திருவாலங்காட்டுச் செப்பேடு - இராசேந்திர சோழன்
1. திருக்களர்ச் செப்பேடு I - இராசேந்திர சோழன்
1. திருக்களர்ச் செப்பேடு II - இராசேந்திர சோழன்
1. கல்கத்தா அருங்காட்சியகச் செப்பேடு - வீரராஜேந்திர சோழன்
1. திருக்களர்ச் செப்பேடு III - முதலாம் குலோத்துங்க சோழன்
1. லெய்டன் சிறிய செப்பேடு - முதலாம் குலோத்துங்க சோழன்
1. பம்பாய் பிரின்ஸ் ஆப் வேல்ஸ்
அருங்காட்சியகச் செப்பேடு I - முதலாம் குலோத்துங்க சோழன்
1. பம்பாய் பிரின்ஸ் ஆப் வேல்ஸ்
அருங்காட்சியகச் செப்பேடு II - இரண்டாம் குலோத்துங்க சோழன்
1. திருக்களர்ச் செப்பேடு IV - இரண்டாம் குலோத்துங்க சோழன்
1. திருக்களர்ச் செப்பேடு V - மூன்றாம் குலோத்துங்க சோழன்
1. வேதாரணியம் செப்பேடு - மூன்றாம் இராஜராஜ சோழன்
1. பாண்டவர்மங்கலம் செப்பேடு - சடையவர்மன் சுந்தர சோழ பாண்டியன்
# வடமேற்கு தில்லி மக்களவைத் தொகுதி

**வடமேற்கு தில்லி மக்களவைத் தொகுதி** இந்திய மக்களவைத் தொகுதியாகும். இது தில்லியில் உள்ள ஏழு மக்களவைத் தொகுதிகளில் ஒன்று.
# வடமேற்கு தில்லி மக்களவைத் தொகுதி

## சட்டமன்றத் தொகுதிகள்

இந்த தொகுதி, தில்லி சட்டமன்றத் தொகுதிகளை கொண்டுள்ளது.  
1. நரேலா
1. பாதலி
1. ரிட்டாலா
1. பவானா
1. முண்டகா
1. கிராரி
1. சுல்தான் புர் மாஜ்ரா
1. நாங்கலோய் ஜாட்
1. மங்கோல் புரி
1. ரோகிணி
# வடமேற்கு தில்லி மக்களவைத் தொகுதி

## நாடாளுமன்ற உறுப்பினர்கள்

- பதினாறாவது மக்களவை, 2014 – உதித் ராஜ் (பாரதிய ஜனதா கட்சி)
# ஆஷ்லி கிரீன்

**ஆஷ்லி கிரீன்** (*Ashley Greene*, பிறப்பு: பெப்ரவரி 21, 1987) ஒரு அமெரிக்க நாட்டு நடிகை மற்றும் விளம்பர நடிகை ஆவார். இவர் தி ட்விலைட் சாகா: நியூ மூன், தி ட்விலைட் சாகா: எக்லிப்ஸ், தி ட்விலைட் சாகா: பிரேக்கிங் டவுன் - பார்ட் 1, தி ட்விலைட் சாகா: பிரேக்கிங் டவுன் - பார்ட் 2 போன்ற திரைப்படங்களில் நடித்துள்ளார்.
# ஆஷ்லி கிரீன்

## ஆரம்பகால வாழ்க்கை

இவர் பெப்ரவரி 21, 1987ஆம் ஆண்டு ஜாக்சன்வில், புளோரிடா அமெரிக்காவில் பிறந்தார்.
# ஆஷ்லி கிரீன்

## விருதுகள் மற்றும் பரிந்துரைகள்

இவர் ட்விலைட் என்ற திரைப்பட தொடர்களில் நடித்ததன் மூலம் 7 பிரிவுகளில் பரிந்துரை செய்யப்பட்டு 5 விருதுகளை வென்றார்.
# நிக்கி ரீட்

**நிக்கி ரீட்** (பிறப்பு: மே 17, 1988) ஒரு அமெரிக்க நாட்டு நடிகை, திரைக்கதையாசிரியர், விளம்பர நடிகை, பாடலாசிரியர் மற்றும் இசை வீடியோ இயக்குநர் ஆவார். இவர் தெர்ட்டீன், தி ட்விலைட் சாகா: நியூ மூன், தி ட்விலைட் சாகா: எக்லிப்ஸ், தி ட்விலைட் சாகா: பிரேக்கிங் டவுன் - பார்ட் 1, தி ட்விலைட் சாகா: பிரேக்கிங் டவுன் - பார்ட் 2 போன்ற திரைப்படங்களில் நடித்துள்ளார்.
# நிக்கி ரீட்

## ஆரம்பகால வாழ்க்கை

இவர் மே 17, 1988ஆம் ஆண்டு லாஸ் ஏஞ்சல்ஸ், கலிபோர்னியா அமெரிக்காவில் பிறந்தார்.
# அனா கென்ட்ரிக்

**அனா கென்ட்ரிக்** (பிறப்பு: ஆகஸ்ட் 9, 1985) ஒரு அமெரிக்க நாட்டு நடிகை மற்றும் விளம்பர நடிகை ஆவார். இவர் ட்விலைட் தி ட்விலைட் சாகா: நியூ மூன், தி ட்விலைட் சாகா: எக்லிப்ஸ், தி ட்விலைட் சாகா: பிரேக்கிங் டவுன் - பார்ட் 1, தி ட்விலைட் சாகா: பிரேக்கிங் டவுன் - பார்ட் 2 போன்ற திரைப்படங்களில் நடித்துள்ளார்.
# அனா கென்ட்ரிக்

## ஆரம்பகால வாழ்க்கை

இவர் ஆகஸ்ட் 9, 1985ஆம் ஆண்டு போர்ட்லேண்ட் மேய்ன் அமெரிக்காவில் பிறந்தார்.
# மைக்கேல் ஷீன்

**மைக்கேல் ஷீன்** (பிறப்பு: 5 பெப்ரவரி 1969) ஒரு இங்கிலாந்து நாட்டு திரைப்பட நடிகர் ஆவார். இவர் தி ட்விலைட் சாகா: நியூ மூன், தி ட்விலைட் சாகா: பிரேக்கிங் டவுன் - பார்ட் 1, தி ட்விலைட் சாகா: பிரேக்கிங் டவுன் - பார்ட் 2, அண்டர்வேர்ல்ட் 3 உள்ளிட்ட பல திரைப்படங்களில் நடித்ததன் மூலம் புகழ்பெற்றார் நடிகர் ஆனார்.
# அமிர்தி உயிரியல் பூங்கா

இந்தியாவில் உள்ள தமிழ்நாடு மாநிலத்தின் வேலூர் மாவட்டத்தில் **அமிர்தி உயிரியல் பூங்கா** (Amirthi Zoological Park) காணப்படுகிறது. இப்பூங்கா வேலூர் நகரில் இருந்து சுமார் 16 மைல் அல்லது 25 கிலோமீட்டர் தூரத்தில் அமைந்துள்ளது. 25 ஹெக்டேர் அளவுக்குப் பரந்து விரிந்துள்ள அமிர்தி உயிரியல் பூங்காவில் அழகான நீர்வீழ்ச்சி ஒன்றும் காணப்படுகிறது.  
அமிர்தி வனத்தின் பாதி பரப்பளவு வனவிலங்கு சரணாலயத்திற்கும் மறு பாதி சுற்றுலாத் தலமாகவும் பிரித்துப் பராமரிக்கப்படுகிறது. சுமார் ஒரு கிலோமீட்டர் தூரத்தில் உள்ள மலையேற்றம் ஒரு அழகான நீர்வீழ்ச்சியை முழுமையாகப் பார்வையிட வழிவகுக்கிறது. நீர்வீழ்ச்சியில் பருவமழை காலங்களில் நீரின் வீழ்ச்சி அதிகமாக இருக்கும். சுற்றுலாப் பயணிகளின் வருகை விடுமுறை நாள்களில் மட்டும் அதிகமாக உள்ளது. இவ்வன விலங்குப் பூங்காவில் மான்கள், கீரிப்பிள்ளைகள், நரிகள், குரங்குகள், சிவப்பு தலை கிளிகள், காதல் பறவைகள், ஆமைகள், மயில்கள், முதலைகள்,காட்டுப் பூனைகள், கழுகுகள், வாத்துகள், புறாக்கள், காட்டுக் கிளிகள்,முயல்கள், மலைப்பாம்புகள் முதலியன வாழ்கின்றன.
# அமிர்தி உயிரியல் பூங்கா

## வளர்ச்சியும் விரிவாக்கமும்

செப்டம்பர் 13, 2013 அன்று, தமிழக அரசு அமிர்தி உயிரியல் பூங்காவின் வளர்ச்சிக்காக 3.5 கோடி ரூபாய் ஒதுக்கீடு செய்துள்ளது. இந்த நிதியின் மூலம் தங்கும் விடுதிகள், போதுமான குடிநீர் வசதி, அவசியமான தகவல் மையங்கள், உணவு விடுதிகள், நீர் வீழ்ச்சிக்குச் செல்லும் பாதைகள் மற்றும் பார்வை கோபுரங்கள் போன்ற அபிவிருத்திப் பணிகள் நடைபெறும் என்று அறிவிக்கப்பட்டு செயல் படுத்தப்பட்டு வருகிறது.  
தமிழ்நாடு வனத் துறை 19 கோடி ரூபாய் செலவில் அமிர்தி விலங்கியல் பூங்காவை மேம்படுத்த திட்டமிட்டுள்ளது. மத்திய சுற்றுலா ஆணையமும் (CZA) அமிர்தி மிருகக்காட்சி சாலையை மேம்படுத்த ஒப்புதல் அளித்துள்ளதாக வேலூர் மாவட்ட ஆட்சியர் தெரிவித்துள்ளார்.  
எதிர்காலத்தில் யானைகளுக்கான புத்துணர்வு முகாம்கள் நடத்துவதற்கு வாய்ப்புள்ள சாத்தியமான காடுகளில் ஒன்றாக வேலூர் வனப்பிரிவில் உள்ள அமிர்தி காடு இருக்கிறது.
# பெயராய்வு

**பெயராய்வு** (*onomastics*, *onomatology*) என்பது, இயற்பெயர்களின் தோற்றம், வரலாறு, பயன்பாடு என்பவை குறித்த ஆய்வு ஆகும். இது எல்லாவகையான பெயர்களையும் ஆய்வுக்கு உட்படுத்துகிறது. மக்களின் பெயர்கள், இடங்களின் பெயர்கள், புவியியல் அம்சங்களின் பெயர்கள், கட்டிடங்களின் பெயர்கள், விலங்குகளின் பெயர்கள், இன மற்றும் சமூகக் குழுக்களின் பெயர்கள், நிகழ்வுகளின் பெயர்கள், வானியல் அம்சங்களின் பெயர்கள், வண்டிகளின் பெயர்கள், வணிக உற்பத்திகளின் பெயர்கள், ஆக்கங்களின் பெயர்கள் என்பன போன்ற பல வகையான பெயர்கள் இத்துறையின் ஆய்வுப் பொருள்களுள் அடங்கக் கூடியன. இடப்பெயராய்வு, பெயராய்வின் முக்கியமான ஒரு கிளைத் துறை. மக்கட்பெயர் ஆய்வு தனிப்பட்ட மனிதர்களில் பெயர்கள் குறித்த ஆய்வு ஆகும். பெயராய்வு தரவுச் செயலாக்கத்துக்கு உதவக்கூடியது.
# பெயராய்வு

## பெயர்களின் தோற்றம்

பெரும்பாலான பெயர்கள் பொருள் பொதிந்த சொற்களாகவே தோற்றம் பெறுகின்றன. ஆறுமுகன், கயல்விழி போன்ற மக்கட்பெயர்கள்; *தமிழ் நாடு*, *ஆனை இறவு*, *நெல்லியடி*, *கங்கைகொண்டசோழபுரம்* போன்ற இடப்பெயர்கள் போன்றவை பொருள் கொண்ட சொற்கள். தமிழ் தெரிந்தவர்களுக்கு மேற்படி பெயர்களுடைய பொருளும் அதற்கான காரணமும் தெளிவாகவே தெரியக்கூடும். பல வேளைகளில் பெயர்கள் பொருள் தெளிவாகத் தெரியாதபடி திரிபடைந்து விடுவதும் உண்டு. அல்லது, முன்னர் இருந்து தற்போது இல்லாமல் போன மொழியில் பெயர் உருவாகி அதுவே நீண்டகாலம் நிலைத்துவிடுவதும் உண்டு. சில பெயர்களுக்குப் பொருள் தெளிவாகத் தெரிந்த போதிலும், அது வழங்கப்பட்ட ஆளுக்கோ அல்லது பிறவற்றுக்கோ அது குறிக்கும் பொருள் தொடர்பற்றதாக இருக்கலாம். எடுத்துக்காட்டாக, ஆறுமுகன் என்பவருக்கு ஆறுமுகம் இருக்காது. இவ்வாறான பெயர்கள் கடவுளரைக் குறித்தோ, வேறேதாவது ஒன்றின் நினைவாகவோ ஏற்படக்கூடும்.
# பெயராய்வு

## பெயராய்வின் பயன்கள்

பெயர்கள் பொதுவாகப் பல தகவல்களைத் தம்முள் பொதித்து வைத்திருக்கின்றன. இவற்றை ஆராய்வதன் மூலம் அவற்றை அறிந்துகொள்ள முடியும். ஒரு சமூகத்தில் காணப்படும் மக்கட் பெயர்கள் அச்சமுதாயத்தினர் எவ்வாறான விடயங்களுக்கு முக்கியத்துவம் கொடுக்கின்றனர், எவ்வாறு அவர்கள் பழைய தலைமுறையினரிடம் இருந்து வேறுபடுகின்றனர், அவர்கள் மத்தியில் ஏற்படும் பண்பாட்டுத் தாக்கங்கள், பிற சமூகத்தவர் தொடர்புகள், சமூக அமைப்பு போன்றவை குறித்த தகவல்களை அறிந்துகொள்ள உதவக் கூடியவை. இடப்பெயர்கள், அப்பெயர்களை வழங்கிய மக்கள் எவ்வாறு உலகத்தைப் பார்த்தார்கள் என்பதை உணர்த்த வல்லன. அத்துடன், அவ்விடத்தின் வரலாறு, அங்கு வாழ்ந்தோர், பயன்பாடு போன்ற பல தகவல்களை இடப்பெயர்களில் இருந்து அறிந்துகொள்ளக் கூடும்.
# ஜேக் பிளாக்

**ஜேக் பிளாக்** (பிறப்பு: ஆகஸ்ட் 28, 1969) ஒரு அமெரிக்க நாட்டு நடிகர், பாடகர், நகைச்சுவையளார் மற்றும் குரல் நடிகர் ஆவார். இவர் ஸ்கூல் ஒப் ராக், கிங் காங், தி ஹோலிடே, செக்ஸ் டேப், போன்ற பல திரைப்படங்களில் நடித்ததன் மூலம் புகழ் பெற்ற நடிகர் ஆனார். இவர் குங் ஃபு பான்டா, குங் ஃபு பான்டா 2, போன்ற திரைப்படங்களுக்கு குரல் கொடுத்துள்ளார். இவர் பல தொலைக்காட்சி தொடர்களிலும் நடித்துள்ளார் என்பது குறிப்பிடத்தக்கது.
# புது தில்லி மக்களவைத் தொகுதி

**புது தில்லி மக்களவைத் தொகுதி** இந்திய மக்களவைத் தொகுதியாகும். இது தில்லியில் உள்ள ஏழு மக்களவைத் தொகுதிகளில் ஒன்று.
# புது தில்லி மக்களவைத் தொகுதி

## சட்டமன்றத் தொகுதிகள்

இந்த மக்களவைத் தொகுதியில் தில்லி சட்டமன்றத்திற்கான பத்து தொகுதிகள் உள்ளன. அவை:  
1. கரோல் பாகு
1. படேல் நகர்
1. மோதி நகர்
1. தில்லி பாளையம்
1. ராஜிந்தர் நகர்
1. புது தில்லி
1. கஸ்தூர்பா நகர்
1. மால்வியா நகர்
1. ஆர். கே. புரம்
1. கிரேட்டர் கைலாஷ்
# புது தில்லி மக்களவைத் தொகுதி

## நாடாளுமன்ற உறுப்பினர்கள்

- பதினாறாவது மக்களவை, 2014 – மீனாட்சி லேகி (பாரதிய ஜனதா கட்சி)
# மீனாட்சி லேகி

யின் மக்களவை உறுப்பினர்]]  
**மீனாட்சி லேகி**, இந்திய அரசியல்வாதி ஆவார். இவர் பாரதீய ஜனதா கட்சியைச் சேர்ந்தவர். இவர் 1967-ஆம் ஆண்டின் ஏப்ரல் முப்பதாம் நாளில் பிறந்தார். இவர் வழக்கறிஞர். புது தில்லி மக்களவைத் தொகுதியில் போட்டியிட்டு வென்று, பதினாறாவது மக்களவை மற்றும் பதினேழாவது மக்களவை உறுப்பினர் ஆனார். வெளியுறவு அமைச்சகம் மற்றும் பண்பாட்டு அமைச்சகத்தின் நடப்பு இணை அமைச்சராக உள்ளார்.
# தேனுகா (எழுத்தாளர்)

*இது தேனுகா எழுத்தாளரைப் பற்றிய கட்டுரை . தேனுகா இராகம் குறித்து படிக்க தேனுகா (இராகம்)*  
**தேனுகா** என்றழைக்கப்படும் **மு. சீனிவாசன்** (பிறப்பு: சனவரி 19, 1950 - இறப்பு: அக்டோபர் 24, 2014) தமிழகத்தைச் சேர்ந்த எழுத்தாளர் மற்றும் கலை விமர்சகர் ஆவார். கும்பகோணத்தைச் சேர்ந்த இவர் இசை, ஓவியம், சிற்பம், வரலாறு என்ற பல துறைகளில் பரிணமித்தவர். இந்திய அரசு வங்கியில் (State Bank of India) பணியாற்றி ஓய்வு பெற்றவர்.
# தேனுகா (எழுத்தாளர்)

## வாழ்க்கைக் குறிப்பு

தமிழ்நாடு, சுவாமிமலையைப் பிறப்பிடமாகக் கொண்ட சீனிவாசன் நாதசுவரக் கலைக்குடும்பத்தில் பிறந்தவர். தந்தை சுவாமிமலை முருகையன் கோவிலில் நாதசுவரம் வாசிப்பவர். தந்தை வாசிக்கும் போது சீனிவாசன் தாளம் போடுவார்.
# தேனுகா (எழுத்தாளர்)

## சிறப்புகள்

- நெதர்லாந்து கட்டிடக்கலைஞர் ரீட்வெல்ட் வடித்த சிவப்பு-நீல வண்ண நாற்காலியைப் போன்று இவரே வடிவமைத்தார்.  
- தமிழில் நுண்கலைகள் பற்றி அழகியல் கண்ணோட்டத்துடன் விமரிசனம் வைத்த முன்னோடி.
# இரு வர்க்கங்களின் கூடுதல் மீதான பெர்மாவின் தேற்றம்

**இரு வர்க்கங்களின் கூடுதல் மீதான பெர்மாவின் தேற்ற**த்தின்படி, ஒரு ஒற்றைப் பகாஎண்ணானது, மாடுலோ &nbsp;4 ஐப்பொறுத்து எண் 1 க்குச் சமானமாக இருந்தால், இருந்தால் மட்டுமே, அதனை இரு வர்க்கங்களின் கூடுதலாக எழுதமுடியும்  
;தேற்றத்தின் கூற்று  
*p* ஒரு ஒற்றைப் பகாஎண் எனில்:  
:<math>p \equiv 1 \pmod{4}</math> என இருந்தால், இருந்தால் மட்டுமே, அதனை
:<math>p = x^2 + y^2,\,</math> (*x* , *y* முழு எண்கள்) என எழுதமுடியும்.  
;எடுத்துக்காட்டுகள்
5, 13, 17, 29, 37, 41 ஆகிய ஒற்றைப் பகாஎண்கள் மாடுலோ &nbsp;4 ஐப்பொறுத்து எண் 1 க்குச் சமானமாக உள்ளன. இவற்றை இரு முழு எண்களின் வர்க்கங்களின் கூடுதலாக எழுதலாம்:  
:<math>5 = 1^2 + 2^2, \quad 13 = 2^2 + 3^2, \quad 17 = 1^2 + 4^2, \quad 29 = 2^2 + 5^2, \quad 37 = 1^2 + 6^2, \quad 41 = 4^2 + 5^2.</math>
# இரு வர்க்கங்களின் கூடுதல் மீதான பெர்மாவின் தேற்றம்

## நிறுவல்

பகாஎண்கள் மட்டுமில்லாமல் நேர்முழு எண்களையும் இரு வர்க்கங்களின் கூடுதலாக எழுதலாம் என்பதை முதன்முறையாகக் கண்டறிந்தவர் கணிதவியலாளர் ஆல்பர்ட் ஜிரார்டு ஆவார். எனினும் அவரது காலத்திற்குப் பின்னரே 1634 இல், இந்த முடிவு வெளியானது. கணிதவியலாளர் பெர்மா, திசம்பர் 25, 1640 இல், பிரெஞ்சு கணிதவியலாளர் மாரின் மெர்செனெக்கு எழுதிய கடிதத்தில், இத் வர்க்கங்களின் கூடுதல் தொடர்பான இத் தேற்றத்தை எழுதியிருந்தார்.  
ஆனால் பெர்மா இத் தேற்றத்தின் நிறுவலை எங்கும் எழுத்துபூர்வமாகத் தரவில்லை. முதல் நிறுவலை முறையாக அளித்தவர் ஆய்லர் ஆவார். 1747, 1749 ஆம் ஆண்டுகளில் கணிதவியலாளர் கிறிஸ்டியன் கோல்டுபேச்சுக்கு (Christian Goldbach) ஆய்லர் எழுதிய கடிதங்களில் இந் நிறுவல் குறித்துத் தெரிவித்த ஆய்லர், 1752-1755 இல் இந் நிறுவலை இரு கட்டுரைகளாக வெளியிட்டார். 1775 ஆம் ஆண்டில் கணிதவியலாளர் லெக்ராஞ்சி அவரது இருபடி வடிவின் ஆய்வை அடிப்படையாகக் கொண்டு இத் தேற்றத்திற்கு ஒரு நிறுவலைக் கண்டறிந்தார். கணிதவியலாளர் காசால் இந் நிறுவல் எளிமைப்படுத்தி வெளியிடப்பட்டது. இவை தவிர பல நிறுவல்கள் வேறுசில கணிதவியலாளர்களாலும் கண்டுபிடிக்கப்பட்டுள்ளன.
# இரு வர்க்கங்களின் கூடுதல் மீதான பெர்மாவின் தேற்றம்

## தொடர்புடைய முடிவுகள்

செப்டம்பர் 25, 1654 இல் பாஸ்கலுக்கு எழுதிய கடிதத்தில், இம் முடிவுடன் தொடர்புடைய ஒற்றைப் பகாஎண்களுக்கான இரு முடிவுகளை பெர்மா அறிவித்தார்:  
<math>p</math> ஒற்றைப் பகாஎண் எனில்,  
- <math>p = x^2 + 2y^2 \Leftrightarrow p\equiv 1\mbox{ or }p\equiv 3\pmod{8},</math>
- <math>p= x^2 + 3y^2 \Leftrightarrow p\equiv 1 \pmod{3}.</math>  
மேலும்:  
20*k*&nbsp;+&nbsp;3 அல்லது 20*k*&nbsp;+&nbsp;7 வடிவில் அமைந்த இரு பகாஎண்கள் *p, q* எனில்:
- <math>pq = x^2+5y^2</math>.  
பின்னர் ஆய்லர் இதனை கீழ்க்காணும் கணிப்பாக மேம்படுத்தினார்:
- <math>p = x^2 + 5y^2 \Leftrightarrow p\equiv 1\mbox{ or }p\equiv 9\pmod{20},</math>
- <math>2p = x^2 + 5y^2 \Leftrightarrow p\equiv 3\mbox{ or }p\equiv 7\pmod{20}.</math>  
பெர்மா, ஆய்லர் இருவரது முடிவுகளும் லெக்ராஞ்சியால் நிறுவப்பட்டது.
# திறந்தநிலைக் கல்வி

**திறந்தநிலைக்கல்வி** என்னும் வழிமுறை கல்வி கற்பித்தலில் இணையவழி மாணவர்கள் எங்கிருந்தாலும் கற்கும்படியான ஒரு புதிய முறை ஆகும். ஆங்கிலத்தில் *Open Source Learning* என்னும் சொற்றொடரை தாவீது பிரெசிட்டன் (David Preston என்பார் 2009 இல் அறிமுகப்படுத்தினார். இந்தத் திறந்தநிலைக் கல்விக்கான கருவிகள், முறைகள் கற்கும் கொள்கைகள் முதலியவற்றை பிரெசிட்டன் என்பார் வகுத்தார்
# துத்தநாக குளோரைடு

**துத்தநாக குளோரைடு** (*Zinc Chloride*) என்பது ZnCl<sub>2</sub> என்ற மூலக்கூறு வாய்பாடு கொண்ட ஒரு வேதியியல் சேர்மமாகும். ஒன்பது விதமான படிக வடிவங்களில் காணப்படும் இவ்வுப்பு நிறமற்றதாகவோ வெள்ளை நிறத்திலோ இருக்கிறது. எளிதில் நீரில் கரையக்கூடிய துத்தநாக குளோரைடு தானே நீர்த்துப் போகக்கூடியதாகவும் நீரை உறிஞ்சும் தன்மையும் கொண்டுள்ளது. எனவே இதனுடைய உப்பு மாதிரிகள் சுற்றுச் சூழல் காற்றின் ஈரப்பதத்தில் இருந்தும் பாதுகாப்பாக வைக்கப்படுகின்றன. துத்தநாக குளோரைடு நெசவு பதப்படுத்தும் தொழில், உலோகவியல் மற்றும் வேதிப்பொருட்களை உற்பத்தி செய்யும் வேதித் தொகுப்பு முதலியவற்றில் பரவலாக பயன்படுகிறது. மிக அரிதாக கிடைக்கும் Zn<sub>5</sub>(OH)8CL<sub>2</sub> என்ற சைமன் கோலைட் என்ற தாதுப் பொருளில் துத்தநாக குளோரைடு பகுதிப்பொருளாகக் காணப்படுகிறது.
# துத்தநாக குளோரைடு

## அமைப்பும் பண்புகளும்

நான்கு வேறுபட்ட பண்முக படிக வடிவங்களில் துத்தநாக குளோரைடு அறியப்படுகிறது. அவை α, β, γ, மற்றும் δ, என்பனவாகும். ஒவ்வொரு வகையிலும் Zn<sup>2+</sup> அயனிகள் நான்கு முகங்களிலும் குளோரைடு அயனிகளுடன் இணைந்துள்ளன.  
கீழே உள்ள அட்டவணையில் a, b, c ஆகியன புறஅளவு மாறிலிகளையும். Z ஒவ்வொரு அலகு செல்லுக்கும் நிகரான கட்டமைப்பு அளவுருக்களையும் ρ என்பது கணக்கிடப்பட்ட கட்டமைப்பு உருவளவுகளின் அடர்த்தியையும் குறிக்கின்றன .  
நீரற்ற தூய சாய்சதுரபடிக வடிவக் துத்தநாக குளோரைடு (δ) சுற்றுச்சூழல் ஈரப்பதத்தால் பாதிக்கப்பட்டு மற்ற படிக வடிவங்களுக்கு வேகமாக மாறிவிடுகிறது. உறிஞ்சப்பட்ட நீரில் உள்ள OH அயனிகள் இந்த மாற்றத்தை நிகழ்த்துகின்றன என்று விளக்கமளிப்பது சாத்தியமாகிறது.  
நீரற்ற உப்பின் சகப்பிணைப்புத் தன்மையை அதனுடைய குறைவான 275<sup>0</sup> செல்சியஸ் உருகுநிலை சுட்டிக்காட்டுகிறது. ஈதர் கரைப்பானில் இதனுடைய அதிக கரைதிறன் சக இணைப்பிற்கான கூடுதலான ஆதாரமாகிறது. ஈத்தரில் துத்தநாக குளோரைடு கரையும் போது ZnCl<sub>2</sub>L<sub>2</sub> என்ற மூலக்கூறு வாய்பாடு கொண்ட கூட்டு விளைபொருளாக உருவாகிறது. இங்கு L என்பது ஈந்தணைவியான O(C<sub>2</sub>H<sub>5</sub>)<sub>2</sub>. ஐ குறிக்கிறது.  
வாயு நிலையில் துத்தநாக குளோரைடு மூலக்கூறுகள் பிணைப்பின் நீளம் 205 pm
கொண்ட நேர் கோடு வடிவமைப்பில் உள்ளன. உருகிய ZnCl2 அதன் உருகுநிலையில் உயர் பாகுநிலையிலும் ஒப்பீட்டளவில் குறைந்த மின் கடத்தியாக வெப்பநிலையை குறிப்பிடும்படியாக அதிகரிக்கிறது. உருகலில் ப்ல்பகுதி அமைப்பு முறை காணப்படுகிறது என ராமன் சிதறல் ஆய்வும் நான்முகத் தொகுப்பு வடிவமைப்பு முறை காணப்படுவதாக நியூத்திரன் சிதறல் ஆய்வும் சுட்டிக்காட்டுகின்றன.
# துத்தநாக குளோரைடு

## நீரேறிகள்

துத்தநாக குளோரைடின் ZnCl2(H2O)n ஐந்து நீரேறிகள் கண்டறியப்பட்டுள்ளன. இங்கு n = 1,1.5,2.5,3 மற்றும் 4 ஆகும் . நான்முக வடிவமைப்பு நீரேறி ZnCl<sub>2</sub>(H<sub>2</sub>O)<sub>4</sub> துத்தநாக குளோரைடு கரைசலில் இருந்து கெட்டியாகிவிடுகிறது சேர்த்து சூடாக்குவதன் மூலம் தூய்மைப்படுத்தப்படுகிறது.
# கோவா விரைவுவண்டி

**கோவா விரைவுவண்டி** இந்திய ரயில்வேயால் நாள்தோறும் இயக்கப்படும் அதிவிரைவு ரயில்சேவை ஆகும். இது வாஸ்கோடகாமாவையும் புது தில்லியிலுள்ள ஹசரத் நிசாமுதீன் நிலையத்தையும் இணைக்கிறது. தலைநகரங்களை புது டெல்லியுடன் இணைக்கும் ரயில்சேவைகளான கர்நாடக விரைவுவண்டி, ஆந்திரப் பிரதேச விரைவுவண்டி போன்றவற்றைப் போலவே இதுவும் செயல்படுகிறது. கோவாவின் பஞ்சிம் இடத்திற்கு அருகிலுள்ள ரயில்வே தலைமையகம் வாஸ்கோடகாமா (VSG) ஆகும்.
# கோவா விரைவுவண்டி

## வரலாறு

1987 ஆம் காலகட்டத்தில் இந்த ரயில் அறிமுகப்படுத்தப்பட்டது. அறிமுக காலகட்டத்தில் 2479/2480 என்ற எண்கள் வழங்கப்பட்டன. இதை பராமரிக்கும் பொறுப்பு வடக்கு ரயில்வேயின் டெல்லி பிரிவிடம் இருந்தது. தற்போது தென்மேற்கு ரயில்வேயுடன் இணைந்துள்ள இந்த ரயில் ஹப்ளி ரயில்வே பிரிவால் பராமரிக்கப்படுகிறது. தற்போது 12779/12780 என்ற எண்ணுடன் இயக்கப்படுகிறது.
# கோவா விரைவுவண்டி

## இடவசதிகள்

2 ஏசி 2-டையர், 3 ஏசி 3-டையர், 11 படுக்கை வகுப்புகள், 3 முன்பதிவற்ற பொதுப் பெட்டிகள், 1 பாண்ட்ரி கார், 2 பளுவிற்கான/மூட்டைகளுக்கான பகுதி (ரயில்வேயின் தபால் சேவை மற்றும் பாதுகாப்பாளர்களுக்கான பகுதி) என மொத்தமாக 22 பெட்டிகள் உள்ளன.
சில வேளைகளில் அதிகமாக 1 ஏசி 3-டையர் BX1 என்ற பெயருடன் ரயிலில் இணைக்கப்படும். அதனால் ஒரு சில வேளைகளில் 23 பெட்டிகளைக் கொண்டிருக்கும்.
# கோவா விரைவுவண்டி

## வழிப்பாதை

மார்கோ, லோண்டா, பெல்கம், மிராஜ், சங்க்லி, சடரா, புனே, தாவுத், மண்மட், புசவால், இடராசி, போபால், ஜான்சி, குவாலியர், ஆக்ரா மற்றும் மதுரா வழியே இந்த ரயில் இயக்கப்படுகிறது.
இதன் பயண நேரமான 39 மணி 25 நிமிடங்களில், 2202 கிலோமீட்டரைக் கடக்கிறது. கர்நாடகா, மஹாராஷ்டிரா, மத்திய பிரதேசம், உத்திர பிரதேசம், ஹரியானா ஆகிய மாநிலங்களின் வழியாக செல்லும் இந்த ரயில் ராஜஸ்தான் மாநிலத்தின் தால்பூர் நிலையத்தின் வழியாக நிறுத்தமின்றி செல்கிறது.
# கோவா விரைவுவண்டி

## வழித்தடமும் நிறுத்தங்களுக்கான நேரமும்

| எண் | நிலையத்தின் பெயர் (குறியீடு) | வரும் நேரம் | புறப்படும் நேரம் | நிற்கும் நேரம்
(நிமிடங்கள்) | கடந்த தொலைவு
(கி.மீ) | நாள் | பாதை |
| --- | --- | --- | --- | --- | --- | --- | --- |
| 1 | எச் நிசாமுதீன் (NZM) | தொடக்கம் | 15:00 | 0 | 0 | 1 | 1 |
| 2 | மதுரா சந்திப்பு(MTJ) | 16:42 | 16:44 | 2 | 134 | 1 | 1 |
| 3 | ஆக்ரா கன்டோன்மெண்ட்(AGC) | 17:45 | 17:50 | 5 | 188 | 1 | 1 |
| 4 | குவாலியர் (GWL) | 19:30 | 19:35 | 5 | 306 | 1 | 1 |
| 5 | ஜான்சி சந்திப்பு (JHS) | 21:10 | 21:22 | 12 | 403 | 1 | 1 |
| 6 | போபால் சந்திப்பு (BPL) | 01:10 | 01:15 | 5 | 694 | 2 | 1 |
| 7 | இடாரசி சந்திப்பு(ET) | 02:45 | 02:50 | 5 | 786 | 2 | 1 |
| 8 | காண்டவா (KNW) | 05:30 | 05:35 | 5 | 969 | 2 | 1 |
| 9 | புசாவள் சந்திப்பு(BSL) | 07:10 | 07:30 | 20 | 1093 | 2 | 1 |
| 10 | ஜள்காவ் சந்திப்பு (JL) | 07:53 | 07:55 | 2 | 1117 | 2 | 1 |
| 11 | மன்மாட் சந்திப்பு(MMR) | 09:45 | 09:50 | 5 | 1277 | 2 | 1 |
| 12 | கோபர்காவ்(KPG) | 10:58 | 11:00 | 2 | 1319 | 2 | 1 |
| 13 | பேலாப்பூர் (BAP) | 11:38 | 11:40 | 2 | 1363 | 2 | 1 |
| 14 | அஹமத்நகர்(ANG) | 12:47 | 12:50 | 3 | 1430 | 2 | 1 |
| 15 | தாவுத் சந்திப்பு (DD) | 14:45 | 15:00 | 15 | 1514 | 2 | 1 |
| 16 | புனே சந்திப்பு (PUNE) | 16:20 | 16:35 | 15 | 1589 | 2 | 1 |
| 17 | சாத்தாரா (STR) | 19:15 | 19:20 | 5 | 1734 | 2 | 1 |
| 18 | கராட் (KRD) | 20:18 | 20:20 | 2 | 1793 | 2 | 1 |
| 19 | சாங்க்லி (SLI) | 21:27 | 21:30 | 3 | 1861 | 2 | 1 |
| 20 | மிரஜ் சந்திப்பு (MRJ) | 22:25 | 22:30 | 5 | 1868 | 2 | 1 |
| 21 | ராய்பாக் (RBG) | 23:13 | 23:15 | 2 | 1919 | 2 | 1 |
| 22 | கடபிரபா(GPB) | 23:43 | 23:45 | 2 | 1948 | 2 | 1 |
| 23 | பெல்காம்(BGM) | 00:45 | 00:50 | 5 | 2006 | 3 | 1 |
| 24 | லோண்டா சந்திப்பு (LD) | 02:05 | 02:15 | 10 | 2057 | 3 | 1 |
| 25 | கேஸ்டில் ராக் (CLR) | 03:00 | 03:10 | 10 | 2081 | 3 | 1 |
| 26 | குலேம்(QLM) | 04:35 | 04:40 | 5 | 2140 | 3 | 1 |
| 27 | சான்வெர்தம் சச் (SVM) | 05:03 | 05:05 | 2 | 2158 | 3 | 1 |
| 28 | மட்காவ்(MAO) | 05:40 | 05:45 | 5 | 2174 | 3 | 1 |
| 29 | வாஸ்கோடகாமா (VSG) | 06:30 | 00:00 | 1050 | 2202 | 3 | 1 |
| 30 | லோண்டா சந்திப்பு (LD) | 02:05 | 03:45 | 100 | 2057 | 3 | 2 |
| 31 | அல்நாவர் சந்திப்பு (LWR) | 04:18 | 04:20 | 2 | 2090 | 3 | 2 |
| 32 | தார்வார் (DWR) | 05:25 | 05:27 | 2 | 2127 | 3 | 2 |
| 33 | ஹூப்ளி சந்திப்பு (UBL) | 06:25 | முடிவு | 0 | 2147 | 3 | 2 |
# கோவா விரைவுவண்டி

## மாற்றுவழி இயக்கம்

கோவா எக்ஸ்பிரஸ் கீழ்க்கண்ட மூன்று இடங்களில் அதன் திசையினை மாற்றிக்கொள்கிறது.
1. லோண்டா சந்திப்பு
1. புனே சந்திப்பு
1. தாவுத் சந்திப்பு
# அக்டோபர் 2014

**அக்டோபர் 2014** (*October 2014*), 2014 ஆம் ஆண்டின் பத்தாவது மாதமாகும். இம்மாதம் ஒரு புதன்கிழமையில் துவங்கி 31 நாட்களின் பின்னர் வெள்ளிக்கிழமையில் முடிவடைந்தது. தமிழ் நாட்காட்டியின் படி ஐப்பசி மாதம் அக்டோபர் 18, சனிக்கிழமை தொடங்கி, நவம்பர் 16 ஞாயிற்றுக்கிழமையில் முடிவடைந்தது. இசுலாமிய நாட்காட்டியின்படி கிஞ்சுரா 1435 ஆம் ஆண்டின் துல்கஜ் மாதம் செப்டம்பர் 26 துவங்கி அக்டோபர் 25 இல் முடிவடைந்தது.
# அக்டோபர் 2014

## சிறப்பு நாட்கள்

- அக்டோபர் 2 - சரஸ்வதி பூசை
- அக்டோபர் 3 - விஜயதசமி
- அக்டோபர் 3 - ஏனாதி நாயனார் குருபூசை
- அக்டோபர் 12 - திருநாளைப் போவார் நாயனார் குருபூசை
- அக்டோபர் 22 - தீபாவளி
- அக்டோபர் 24 - கந்தசஷ்டி விரதம் ஆரம்பம்
- அக்டோபர் 24 - மெய்கண்டார் குருபூசை
- அக்டோபர் 26 - பூசலார் நாயனார் குருபூசை
- அக்டோபர் 26 - ஹிஜ்ரி ஆண்டுப்பிறப்பு
- அக்டோபர் 29 - கந்தசஷ்டி முடிவு, சூரன் போர்
# அக்டோபர் 2014

## இறப்புகள்

- அக்டோபர் 2 - பொள்ளாச்சி நா. மகாலிங்கம், தமிழகத் தொழிலதிபர், மக்கள் சேவையாளர் (பி. 1923)
- அக்டோபர் 14 - காவலூர் ராஜதுரை, ஈழத்து எழுத்தாளர் (பி. 1931)
- அக்டோபர் 20 - ராஜம் கிருஷ்ணன், தமிழக எழுத்தாளர் (பி. 1925)
- அக்டோபர் 21 - கஃப் விட்லம், ஆத்திரேலியப் பிரதமர் (பி. 1916)
- அக்டோபர் 24 - எஸ். எஸ். ராஜேந்திரன், தமிழ்த் திரைப்பட நடிகர், அரசியல்வாதி (பி. 1928)
- அக்டோபர் 24 - தேனுகா, கலை, இலக்கிய விமரிசகர்
- அக்டோபர் 28 - மைக்கேல் சாட்டா, சாம்பியாவின் அரசுத்தலைவர் (பி. 1937)
---
# டியூட்டெரோஸ்டோம்

**டியூட்டெரோஸ்டோம்** (deuterostomia) என்பது முப்படைகளுள்ள விலங்குகளின் பிரதான இரு பிரிவுகளுள் ஒன்றாகும். மற்றையது புரொட்டோஸ்டோம் ஆகும். இரண்டு விலங்குப் பிரிவுகளும் முளையவியல் அடிப்படையில் வேறுபட்டுள்ளன. டியூட்டெரோஸ்டோம் எனும் சொல் இரண்டாவதாக வாய் எனப் பொருள் படுமாறு உள்ளது. மனிதன் உட்பட அனைத்து முள்ளந்தண்டுளிகளும், முட்தோலிகளும் வேறு சில கணங்களும் இவ்விலங்குப் பிரிவினுள் அடங்குகின்றன. டியூட்டெரோஸ்டோம்களின் முளைய விருத்தியின் போது பின்வரும் பிரதான இயல்புகள் வெளிக்காட்டப்படுகின்றன:
- கருக்கட்டலுக்கு முன் தீர்க்கப்படாத முட்டை உருவாக்கப்படல். அதாவது புரொட்டோஸ்டோம் போல முட்டைக் கலக் குழியவுரு அக, இடை, புற முதலுருப்படைகளாகப் பிரிக்கப்பட்டிருப்பதில்லை.
- எட்டுக்கல நிலையிலிருந்து ஆரைப் பிளவு முறையில் கலப்பிரிவு இடம்பெறும்.
- புன்னுதரனாதலின் போது உருவாகும் அரும்பரில்லி பின்னர் குதமாக மாற்றமடையும். அதாவது முளைய விருத்தியின் போது முதலில் குதம் உருவான பின்னரே வாய் உருவாகின்றது.
- இவற்றில் உடற்குழி குடற்குழிய முறையில் உருவாக்கப்படுகின்றது. அதாவது முளையத்தின் ஆதிக் கருக்குடலில் ஏற்படும் குழிவு மூலம் உடற் குழி உருவாக்கப்படுகின்றது.  
பிரதான டியூட்டெரோஸ்டோம் விலங்குக் கணங்கள்:
- முதுகுநாணிகள் (Chordata)
- Hemi chordata
- முட்தோலிகள் (Echinodermata)
- Xenoturbellida
# விராத்து

**அசின் விராத்து** அல்லது பொதுவாக **விராத்து** (*Wirathu*, பிறப்பு: 10 சூலை 1968) என்பவர் பர்மிய பௌத்த துறவியும், பர்மாவின் முஸ்லிம்களுக்கு எதிரான 969 இயக்கத்தின் ஆன்மிகத் தலைவரும் ஆவார். இவர் தனது உரைகளின் மூலம் முஸ்லிம்களுக்கு எதிராக வன்முறைகளைத் தூண்டுகிறார் எனக் குற்றம் சாட்டப்படுகிறார். ஆனாலும், தாம் ஒரு அமைதிவழி அறவுரையாளர் எனக் கூறி வரும், அதேவேளையில், முஸ்லிம்களை எதிரிகள் எனத் தனது உரைகளில் வெளிப்படையாகப் பேசி வருகிறார்.
# விராத்து

## பின்புலம்

1968 இல் மண்டலையில் பிறந்த விராத்து தனது 14வது அகவையில் பள்ளிப் படிப்பை இடைநிறுத்தி, பௌத்த மதகுருவானார். 2001 ஆம் ஆண்டில், 969 இயக்கத்தில் தன்னை இணைத்துக் கொண்டார். 2003 ஆம் ஆண்டில் இவரின் உரைகளுக்காக, இவருக்கு 25 ஆண்டுகள் சிறைத்தண்டனை வழங்கப்பட்டது. 2010 ஆம் ஆண்டில் ஏனைய அரசியல் கைதிகளுடன் சேர்த்து விடுவிக்கப்பட்டார். 2011 ஆம் ஆண்டில் பர்மிய அரசு பல அரசியல் சீர்திருத்தங்களை அறிவித்ததை அடுத்து, விராத்து தேரர் யூடியூப் உட்படப் பல சமூக வலைத்தளங்களில் பங்களித்தார்.
# விராத்து

## இசுலாம் எதிர்ப்பு

2012 செப்டம்பரில், அரசுத்தலைவர் தெய்ன் செய்ன் அறிவித்த ரோகிங்கியா முஸ்லிம்களை மூன்றாம் நாடொன்றுக்கு அனுப்பும் சர்ச்சைக்குரிய திட்டத்தை ஆதரித்து மதகுருக்களின் ஆர்ப்பாட்ட ஊர்வலம் ஒன்றை நடத்தினார். ஒரு மாதத்தின் பின்னர் ராக்கைன் மாநிலத்தில் வன்முறைகள் வெடித்தன. 43 பேர் வரை கொல்லப்பட்டனர். பள்ளிவாசல்கள், கடைகள், வீடுகள் சேதமாக்கப்பட்டன.  
டைம் இதழ் தனது 2013 சூன் 20 இதழ் முகப்பில் "தீவிரவாத பிக்குவின் முகம்" எனத் தலைப்பிட்டு விராத்து பற்றி ஒரு கட்டுரை எழுதியிருந்தது. முசுலிம்களைப் பற்றி விராத்து தேரர் குறிப்பிடுகையில், "நீ அன்பையும், பரிவையும் பெருமளவு கொண்டிருக்கலாம், ஆனால் ஒரு முட்டாள் நாய்க்கு அருகில் நீ தூங்க முடியாது," என்றார். முஸ்லிம்களின் வணிக நிறுவனங்களை ஒன்றியொதுக்கல் செய்ய வேண்டும் எனவும்,
# நீலம் (புதினம்)

**நீலம்** மகாபாரதத்தை அடிப்படையாகக் கொண்டு ஜெயமோகன் எழுதிவரும் புதின வரிசையில் நான்காவது புதினமாகும். கிருஷ்ணனின் வாழ்க்கையையும் ராதையுடன் உள்ள உறவையும் சொல்கிறது
# நீலம் (புதினம்)

## பின்புலம்

ஜனவரி1 ,2014 முதல் ஜெயமோகன் வெண்முரசு என்றபேரில் மகாபாரதத்தை அடிப்படையாகக் கொண்டு புதினங்களை எழுதத் தொடங்கினார். இவை அவரது இணையதளத்தில் தொடராக வெளிவந்தன. www.venmurasu.in லும் இத்தொடர் வெளிவந்தது. ஷண்முகவேல் வரையும் ஓவியங்களும் இடம்பெற்றிருந்தன. முதற்கனல் மழைப்பாடல் வண்ணக்கடல் ஆகிய புதினங்களுக்குப்பின் நீலம் வெளிவந்தது. ஆகஸ்ட் 20 முதல் செப்டெம்பர் 26 வரை 38 நாட்கள் தொடராக வெளிவந்தது இந்நாவல்.
# நீலம் (புதினம்)

## கட்டமைப்பு

மகாபாரதப் பின்னணி கொண்டிருந்தாலும் இப்புதினம் பெரும்பாலும் பாகவதத்தை ஒட்டியே எழுதப்படுகிறது. கண்ணன் ராதை உறவு ஜயதேவரின் அஷ்டபதியை அடிப்படையாகக் கொண்டது. ராதையின் பார்வை வழியாக கண்ணனின் கதையைச் சொல்லும் படைப்பு இது. ராதை குழந்தையாக கண்ணனைக் காண்பதில் தொடங்குகிறது. ராதைக்கும் கண்ணனுக்குமான உறவு ஒரு கதையோட்டமாகவும் கண்ணன் கம்சனைக்கொல்வது வரையிலான கதை இன்னொரு கதையோட்டமாகவும் சொல்லப்படுகிறது
# நீலம் (புதினம்)

## நடை

எதுகைமோனையும் உணர்ச்சிக்கொந்தளிப்பும் கொண்ட நடையில் இப்புதினம் எழுதப்பட்டுள்ளது
நற்றிணைப்பதிப்பகம் இதை வெளியிட்டுள்ளது. கிழக்கு பதிப்பக வெளியீடும் உள்ளது.
# வண்ணக்கடல் (புதினம்)

**வண்ணக்கடல்** ஜெயமோகன் எழுதிய புதினம். மகாபாரதத்தை அடிப்படையாகக் கொண்டு ஜெயமோகன் எழுதிவரும் புதின வரிசையில் மூன்றாவது படைப்பு இது. பாண்டவர்களின் இளமைப்பருவ வாழ்க்கையைச் சொல்கிறது
# வண்ணக்கடல் (புதினம்)

## பின்புலம்

ஜனவரி 1, 2014 முதல் ஜெயமோகன் வெண்முரசு என்ற பெயரில் மகாபாரதத்தை அடிப்படையாகக் கொண்டு புதினங்களை எழுதத் தொடங்கினார். இவை அவரது இணையதளத்தில் தொடராக வெளிவந்தன. ஷண்முகவேல் வரையும் ஓவியங்களும் இடம்பெற்றிருந்தன. முதற்கனல், மழைப்பாடல் ஆகிய புதினங்களுக்குப்பின் வண்ணக்கடல் வெளிவந்தது. ஜூன் 1 முதல் ஆகஸ்ட் 10 நாட்கள் தொடராக வெளிவந்தது இந்நாவல்.
# வண்ணக்கடல் (புதினம்)

## கட்டமைப்பு

இப்புதினம் இளநாகன் என்ற கதாபாத்திரம் மதுரை மூதூரில் இருந்து அஸ்தினபுரியை நோக்கி வடதிசைப்பயணம் செய்யும் கதையை ஒரு கதையோட்டமாகச் சொல்கிறது. இளநாகன் பாண்டவர்களைப்பற்றிக் கேள்விப்படுகிறான். அந்தக்கதைகள் வெவ்வேறு சூதர்களால் சொல்லப்படுகின்றன. துரோணர் கர்ணன் ஏகலைவன் துரியோதனன் ஆகியோருடைய கதைகள் சொல்லப்படுகின்றன  
நற்றிணைப்பதிப்பகம் இந்நூலை வெளியிட்டுள்ளது. கிழக்கு பதிப்பகமும் இந்நூலை வெளியிட்டுள்ளது.
# கிழக்கு தில்லி மக்களவைத் தொகுதி

**கிழக்கு தில்லி மக்களவைத் தொகுதி** இந்திய மக்களவைத் தொகுதியாகும். இது தில்லியில் உள்ள ஏழு மக்களவைத் தொகுதிகளில் ஒன்று. இதில் 40 மாநகராட்சி வார்டுகள் உள்ளன. இங்கு ஏறத்தாழ பதினாறு லட்சம் வாக்காளர்கள் உள்ளனர்.
# கிழக்கு தில்லி மக்களவைத் தொகுதி

## சட்டமன்றத் தொகுதிகள்

இந்த மக்களவைத் தொகுதியில் தில்லி சட்டமன்றத்திற்கான தொகுதிகள் உள்ளன. அவை:
1. ஜங்கபுரா
1. ஒக்லா
1. திரிலோக்புரி
1. கோண்டலி
1. பட்பர்கஞ்சு
1. லட்சுமி நகர்
1. விஸ்வாஸ் நகர்
1. கிருஷ்ணா நகர்
1. காந்தி நகர்
1. ஷாதரா
# கிழக்கு தில்லி மக்களவைத் தொகுதி

## நாடாளுமன்ற உறுப்பினர்கள்

- பதினாறாவது மக்களவை, 2014 – மகேஷ் கிர்ரி (பாரதிய ஜனதா கட்சி]])
# வடகிழக்கு தில்லி மக்களவைத் தொகுதி

**வடகிழக்கு தில்லி மக்களவைத் தொகுதி** இந்திய மக்களவைத் தொகுதியாகும். இது தில்லியில் உள்ள ஏழு மக்களவைத் தொகுதிகளில் ஒன்று.
# வடகிழக்கு தில்லி மக்களவைத் தொகுதி

## சட்டமன்றத் தொகுதிகள்

இது தில்லி சட்டமன்றத்திற்கான சில தொகுதிகளைக் கொண்டுள்ளது.
அவை:
1. புராரி
1. திமார்பூர்
1. சீமாபுரி
1. ரோத்தாஸ் நகர்
1. சீலம்பூர்
1. கோண்டா
1. பாபர்பூர்
1. கோகல்பூர்
1. முஸ்தபாபாத்
1. கராவல் நகர்
# வடகிழக்கு தில்லி மக்களவைத் தொகுதி

## நாடாளுமன்ற உறுப்பினர்கள்

- பதினாறாவது மக்களவை,2014 – மனோஜ் திவாரி (பாரதீய ஜனதா கட்சி)
# மம்மியூர் சிவன் கோயில்

**மம்மியூர் கோவில்** (Mammiyoor Temple) அல்லது மம்மியூர் மகாதேவ க்ஷேத்ரம் என்பது தென் இந்தியாவில் உள்ள கேரளத்தில் அமைந்துள்ள குருவாயூர் கோவிலின் அருகாமையில் உள்ள ஒரு சிவபெருமானின் (பரமசிவன்) கோவிலாகும்.  
குருவாயூரப்பனை வழிபட வரும் பக்தர்கள் மம்மியூர் சிவன் கோவில் தர்சனம் பெறவேண்டும் என்பதே ஐதீகம், அப்படி செய்வதால் குருவாயூர் கோவிலுக்கு சென்றதன் முழு புண்ணிய பலமும் அந்த பக்தருக்கு கிடைக்கப்பெறும் என்பதே இந்துக்களின் நம்பிக்கையாகும்.
# மம்மியூர் சிவன் கோயில்

## குருவாயூர் கோயிலும் மம்மியூர் கோயிலும்

வாயுவின் உதவியோடு பிரகஸ்பதி (குரு) உலகம் முழுவதும் அலைந்து கிருஷ்ணரின் பாதள அஞ்சன விக்ரகத்தை செய்ய மிகவும் புனிதமான மற்றும் பொருத்தமான தலத்தைத் தேடினார். அப்போது பரசுராமரின் வேண்டுகோள்படி வாயுவும் குருவும் கேரளா வந்தனர். அப்போது ருத்ர தீர்த்தத்தில் நீருக்குள் சிவபெருமான் தவம் செய்து கொண்டிருந்தார். அவர் வெளியே வந்து தாம் தவம் செய்து கொண்டிருந்த இடம் மிகப்புனிதமானது என்றும் அங்கே ஆயிரம் ஆண்டுகளாகத் தாம் தவம் செய்து வருதலையும், தாம் ருத்ர கீதையை உபதேசம் செய்த தலமும் அதுவே என்று கூறி, கிருஷ்ணரின் விக்கிரகத்தை அங்கேயே வைக்கலாம் என்று உறுதி செய்து அருளினார்.  
அனைவரையும் ஆசிர்வதித்து விட்டு சிவபெருமான் மம்மியூருக்குச் சென்றுவிட்டார். எனவே குருவாயூர் குருவாயூரப்பன் கோயிலுக்கு வரும் பக்தர்கள் மம்மியூர் சிவபெருமானையும் வழிபட்ட பின்னரே வழிபாடு பூரணமாகின்றது.  
மம்மியூர் கோவிலை கால்நடையாக பத்தே நிமிடங்களில் குருவாயூர் கோவிலில் இருந்து அடையலாம்.
# மம்மியூர் சிவன் கோயில்

## மம்மியூர் தேவஸ்தானக் கட்டுப்பாடுகள்

- கோவிலுக்கு உள்ளே செல்வதற்கு இந்துக்களுக்கு மட்டுமே அனுமதி வழங்கப்படுகிறது.
- மம்மியூர் திருக்கோயிலில் ஆடைக்கட்டுப்பாடுகள் புராதனமானவை. பாரம்பரிய தென்னிந்திய உடையணிந்தோர் மட்டுமே இறைவழிபாட்டுக்கு அனுமதிக்கப்படுவர்.
# மம்மியூர் சிவன் கோயில்

## அமைவிடம்

இந்தக் கோவிலானது குருவாயூரில் இருந்து புன்னத்தூர் கோட்டைக்கு செல்லும் வழியில் கொட்டபடிக்கு அருகே சுமார் ஒரு கிலோமீட்டர் தூரத்தில் உள்ளது. மிகவும் அருகாமையில் காணப்படும் நகரங்கள்: குருவாயூர், குன்னம்குளம், சாவக்காடு போன்றவையாகும்.
# சிறீலங்கன் விமானச் சேவை

## வரலாறு

**இலங்கை வான்வழி (சிறீலங்கன் எயர்லைன்ஸ்)** இலங்கையின் தேசிய விமானசேவை நிறுவனமாகும். முன்னர் எயர் லங்கா என அறியப்பட்ட இந்நிறுவனம் ஆசிய, ஐரோப்பிய, மத்திய கிழக்கு நாடுகளுக்குப் பறப்புக்களை மேற்கொள்கிறது. பண்டாரநாயக்க சர்வதேச விமான நிலையத்தைத் தளமாகக் கொண்டும் இந்நிறுவனம் 14 விமானங்களைக் கொண்டதாகும். இந்நிறுவனத்தின் 43.6% பங்கு எமிரேற்ஸ் நிறுவனத்துக்குச் சொந்தமானதாகும். இது ஐஓஎஸ்ஏ சான்றிதழ் பெற்ற நிறுவனம் ஆகும். கொழும்பு மற்றும் மட்டாலாவினை மையங்களாக கொண்டு இயங்கும் இந்நிறுவனம் தெற்காசியா, மத்திய கிழக்கு ஐரோப்பா, தென்கிழக்கு ஆசியா ஆகிய இடங்களில் வலிமையான சந்தைப் பங்குபெறுதலைக் கொண்டுள்ளது. ஒன்வேர்ல்டு குளோபல் ஏர்லைன் அல்லையன்ஸின் உறுப்பினராக 2014 ல் பங்குபெற்றது.  
ஏர் லங்கா என்று ஆரம்பிக்கப்பட்ட இந்தச் சேவை 1978 ல் தொடக்கப்பட்டது. தெற்காசியாவின் பெரிய சர்வதேச விமானச்சேவைகளில் இதுவும் ஒன்று. இதன் விமானச்சேவைகளின் பாதுகாப்பு மதிப்பு 7/7 என்ற அளவில் உள்ளது.
# சிறீலங்கன் விமானச் சேவை

## இலக்குகள்

ஜூன் 2014 ன் படி, இலங்கையின் இந்த விமானச்சேவை 39 நாடுகளில், 89 இலக்குகளை நோக்கி இயங்குகிறது. இதில் கோட்ஷேர்களும் அடங்கும். மேல் மற்றும் கொழும்பிற்கு இடையில் வாரந்தோறும் 30 விமானங்கள் அனுப்பப்படுகின்றன.
# சிறீலங்கன் விமானச் சேவை

## மையங்கள் மற்றும் கவனிக்கப்படும் நகரங்கள்

### மையங்கள்

அனைத்து விமானச்சேவைகளின் இலக்குகளுக்கான பண்டாரநாயக் சர்வதேச விமான நிலையம் ஒரு பெரிய மையமாகத் திகழ்கிறது. ஸ்ரீலங்கன் விமானச்சேவையுடன், மிஹின் லங்கா, லங்கன் கார்கோ, எக்ஸ்போ ஏர் மற்றும் சின்னமோன் ஏர் போன்ற நிறுவனங்களும் இந்த விமான நிலையத்தினை மையமாகக் கொண்டுள்ளன. பேங்காக், பெய்ஜிங்க், மேல், ரியாத் மற்றும் ஷாங்காய் விமானங்களுக்கு மட்டாலா ராஜபக்சே சர்வதேச விமான நிலையம் நிறுத்தமாக உள்ளது.
# சிறீலங்கன் விமானச் சேவை

## மையங்கள் மற்றும் கவனிக்கப்படும் நகரங்கள்

### கவனிக்கப்படும் நகரங்கள்

1. ஸ்ரீலங்கன் ஏர்டாக்ஸியின் மையம் கொழும்பில் உள்ளது மற்றும் இலங்கையின் 15 இலக்குகளை நோக்கி விமானம் இயக்கப்படுகிறது.
1. சுவர்னபூமி விமான நிலையம் (பேங்காக்)
# சிறீலங்கன் விமானச் சேவை

## மையங்கள் மற்றும் கவனிக்கப்படும் நகரங்கள்

### கோட்ஷேர் ஒப்பந்தங்கள்

இலங்கையின் இந்த விமானச்சேவை பின்வரும் நிறுவனங்களுடன் கோட்ஷேர் ஒப்பந்தங்களைச் செய்துள்ளது.
1. ஏர் கனடா
1. ஏர் இந்தியா
1. அலிடாலியா
1. சின்னமோன் ஏர்
1. எடிஹாட் ஏர்வேய்ஸ்
1. ஃபின்னையர்
1. மலேசியா ஏர்லைன்ஸ்
1. மிஹின் லங்கா
1. ஓமன் ஏர்
1. குவான்டாஸ்
1. ராயல் ஜோர்டானியன்
1. எஸ்7 ஏர்லைன்ஸ்
1. சவுதியா
# சிறீலங்கன் விமானச் சேவை

## முக்கியப் பகுதிகள்

**பின்வரும் இடங்களை முக்கியப் பகுதிகளாகக் கொண்டு ஸ்ரீலங்கன் விமானச்சேவை செயல்படுகிறது.**
1. லண்டன் முதல் டொரன்டோ வரை (வாரத்திற்கு 28 விமானங்கள்)
1. டொரன்டோ முதல் லண்டன் வரை (வாரத்திற்கு 28 விமானங்கள்)
1. மேல் முதல் கொழும்பு வரை (வாரத்திற்கு 25 விமானங்கள்)
1. அபுதாபி முதல் கொழும்பு வரை (வாரத்திற்கு 21 விமானங்கள்)
**தற்போதைய விமானக் குழுமங்கள்:**  
மே 2014 ன் படி, சராசரியாக 10.8 வயதுடன் உள்ள 22 விமானங்கள் இலங்கையின் இந்த விமானச்சேவையில் உள்ளது.
# சிறீலங்கன் விமானச் சேவை

## விருதுகள் மற்றும் சாதனைகள்

1. ஏர்லைன் ஆஃப் த இயர் 2008 மற்றும் 2009 – ஸ்ரீலங்கன் ப்ரெஸிடென்ஷியல் அண்ட் டூரிஸம் அவார்ட்ஸ்
1. ஏர்லைன் ஆஃப் த இ தயர் 2010 (மூன்றாம் ஆண்டு)
1. மத்திய ஆசியாவின் சிறந்த விமான சேவை (தொடர்ந்து மூன்றாண்டுகள்) – டிராவல் டிரேட் கெசட்
1. தெற்காசியாவின் சிறந்த விமானச்சேவை (தொடர்ந்து நான்கு முறை) – ஸ்கைடிராக்ஸ்
1. உள் விமான பொழுதுபோக்குகளுக்கான சிறந்த சேவை (சிறிய குழுமங்களுக்கு) இருறை – வேர்ல்டு என்டர்டெய்ன்மென்ட் அசோஸியேஷன்
1. பெஸ்ட் டர்ன் அரவுண்ட் ஆஃப் த இயர் 2004 – சென்டர் ஃபார் ஏசிய பசிபிக் ஏவியேஷன்
1. பெஸ்ட் பிரிண்ட் மீடியா ப்ரெசென்டேஷன் இன் டிராவல் & டூரிஸம்
1. பெஸ்ட் ரீஜியன் ஏபெக்ஷ் அவார்ட்
1. டெஸ்டினேஷன் லோயல் பார்ட்னர் / டூர் ஆபரேட்டர் அவார்ட் ஃபார் ஸ்ரீலங்கன் ஹாலிடேய்ஸ்
1. ஃஃபர்ஸ்ட் ரன்னர் அப் ஃபார் வேர்ட்ல்ஸ் பெஸ்ட் கேபின் ஸ்டாஃப் – ஸ்கைடிராக்ஸ்
1. ஃபாரின் கேரியர் ஆஃப் த இயர் (தெற்காசியப் பகுதி) – கோலாலம்பூர் சர்வதேச விமான நிலைய விருதுகள்
1. பெஸ்ட் ஈஸ்ட்பவுண்ட் இன்டர்னேஷனர் ஏர்லைன் - கலிலியோ இன்டியன் எக்ஸ்பிரஸ் விருது
1. தொடர்ந்து மூன்று முறை பெஸ்ட் ஏர்லைன் ஆஃப் த இயர் விருது வாங்கியதற்காக - ஹால் ஆஃப் ஃபேம் விருது
1. KLIA விருது
1. பெஸ்ட் ஏர்லைன் மார்கெட்டிங்க் கம்பைன் – PATA தங்க விருது 2007
1. பெஸ்ட் ஏசியன் ஏர்லைன் சர்வே - ரன்னர் அப் லண்டனின் டெய்லி டெலெக்ராப்பால் நடத்தப்பட்டது.
1. HRM சில்வர் விருது - 2012
1. வேர்ல்ட்ஸ் பெஸ்ட் ஏர்லைன் இன் சர்வே ஆஃப் எகனாமி கிளாஸ் பேசஞ்சர்ஸ்
1. வேர்ல்ட்ஸ் ஃபிரண்டலியஸ்ட் கேபின் ஸ்டாஃப் – ஸ்கைடிராக்ஸ்
1. வேர்ல்ட்ஸ் மோஸ்ட் ரெலியபிள் ஆபரேட்டர் ஆஃப் ஏர்பஸ் ஏ330 (சிறிய குழுமங்கள்) – ஏர்பஸ் நிறுவனங்கள்
1. வேர்ல்ட்ஸ் மோஸ்ட் ரெலியபிள் ஆபரேட்டர் ஆஃப் ஏர்பஸ் ஏ340 (சிறிய குழுமங்கள்) – ஏர்பஸ் நிறுவனங்கள்
1. வேர்ல்ட் கிளாஸ் ஸ்டாண்டர்ட் – ஸ்ரீலங்கன் ஏர்லைன் ஐடி சிஸ்டம்ஸ்
# கிங் காங் (2005 திரைப்படம்)

**கிங் காங்** இது 2005ஆம் ஆண்டு வெளியான ஆங்கில மொழித் திரைப்படம் ஆகும். இந்த திரைப்படம் 1993ஆம் ஆண்டு இதே பெயரில் வெளியான **கிங் காங்** என்ற திரைப்படத்தின் மறு தயாரிப்பாகும். இந்த திரைப்படத்தை பீட்டர் ஜாக்சன் இயக்கியுள்ளார். இந்த திரைப்படத்தில் நவோமி வாட்ஸ், ஜேக் பிளாக், அட்ரியன் பிராடி, தோமஸ் கிரெட்ச்மன், கொலின் ஹாங்க்ஸ், ஜேமி பெல் உள்ளிட்ட பலர் நடித்துள்ளார்கள்.
# சுசில் குமார்

**சுஷில் குமார்** (1940 - 2019) (Sushil Kumar) இந்தியக் கடற்படையின் தலைமை தளபதியாக இருந்தவர். கன்னியாகுமரி மாவட்டம், நெய்யூரை பூர்வீகமாக்க் கொண்ட இவர் பிறந்து, வளர்ந்தது நாகபுரியில்.
# சுசில் குமார்

## படிப்பு

பள்ளிப்படிப்பை நாகபுரியின் பிஷப் கார்டன் பள்ளி, டோராடூன் புனித ஜோசப் அகாதெமி, ஆகிய இடங்களில் முடித்து, 1956ஆம் ஆண்டு புனேயில் தேசிய பாதுகாப்பு அகதெமியில்,கடற்படை வீரராகப் பயிற்சியில் சேர்ந்து நிறைவு செய்தார்,
# சுசில் குமார்

## கடற்படையில்

1961இல் கடற் படை அதிகாரியானார். கடற் படையில் இவர் தேர்ந்தெடுத்து தாக்குதல் பிரிவை. கோவாவை விடுவிப்பதற்காக 1961ஆம் ஆண்டு நடைபெற்ற கடற்படை தாக்குதலில் பெரும்பங்கு வகித்தார். அதே போன்று 1971ஆம் ஆண்டில் நடைபெற்ற இந்தியா பாக்கிஸ்தான் போரின்போது, கராச்சி துறைமுகத்தை இந்தியா செயலிழக்கச் செய்தது. இதிலும் தலைமை பொறுப்பெடுத்து முக்கிய பங்காற்றினார். இலங்கையில் போராளி குழுக்கள் ஆதிக்கம் பெற்றிருந்த காலகட்டத்தில் ஒரு குழு மாலத்தீவை தாக்க முயன்றபோது. அந்நாடு இந்தியாவின் உதவியை நாடியது. இதையடுத்து சுஷில் குமார் தலைமையில் அனுப்பபட்ட இந்திய கடற்படைப் பிரிவு, போராளிகளைக் கைது செய்தது. (காக்டஸ் நடவடிக்கை)
# சுசில் குமார்

## கடற்படை தலைமைத் தளபதி

சப் லெப்டினட் ஆகக் கடற்படையில் சேர்ந்த இவர் 1998 டிசம்பரில் அட்மிரல் ஆகப் பதவி உயர்வு பெற்று, இந்தியக் கடற்படையின் தலைமைத் தளபதியாகப் பொறுப் பேற்றார்.
# சுசில் குமார்

## விருதுகள்

தீரச் செயலுக்கான நவ சேனை விருது, உத்தம யுத்த சேவை விருது, பரம் வசிஷ்ட் சேவை விருது. ஆகிய விருதுகளைப் பெற்றவர். மிகச்சிறந்த கோல்ப் வீரரான சுஷில், சர்வ தேச அளவிலான பல போட்டிகளில் கலந்து கொண்டுள்ளார்.''
# சாந்தனி சவுக் மக்களவைத் தொகுதி

**சாந்தனி சவுக் மக்களவைத் தொகுதி** இந்திய மக்களவைத் தொகுதியாகும். இது தில்லியில் உள்ள ஏழு மக்களவைத் தொகுதிகளில் ஒன்று.
# சாந்தனி சவுக் மக்களவைத் தொகுதி

## சட்டமன்றத் தொகுதிகள்

இது தில்லி சட்டமன்றத்திற்கான சில தொகுதிகளை உள்ளடக்கியது.
அவை:
1. ஆதர்ஷ் நகர்
1. ஷாலிமர் பாகு
1. ஷகுர் பஸ்தி
1. திரி நகர்
1. வசிர்பூர்
1. மாடல் டவுன்
1. சதர் பசார்
1. சாந்தனி சவுக்
1. மடியா மஹல்
1. பல்லிமாரான்
# சாந்தனி சவுக் மக்களவைத் தொகுதி

## நாடாளுமன்ற உறுப்பினர்கள்

- 2014 – ஹர்ஷ் வர்தன் (பாரதிய ஜனதா கட்சி)
# எசுப்பானியாவின் மாநிலங்கள்

எசுப்பானியா நாட்டின் தன்னாட்சி பெற்ற 17 பகுதிகளை ஐம்பது மாநிலங்களாகப் பிரிக்கப்பட்டுள்ளன. 1833இல் ஏற்படுத்தப்பட்ட நிலப்பிரிவுகளை ஒட்டியே இந்த மாநிலப்பிரிவுகள் அமைந்துள்ளன; ஒரே மாற்றமாக கேனரி தீவுகள் தற்போது இரண்டு மாநிலங்களாகப் பிரிக்கப்பட்டுள்ளன. வரலாற்றின் பெரும்பகுதிக்கும் மையப்படுத்தப்பட்ட ஆளுமையைக் கொண்டிருந்த எசுப்பானியாவில் இந்த மாநிலப் பிரிவுகள் மத்ரித்தின் சட்டங்களை அமல்படுத்தவே அமைக்கப்பட்டன. எசுப்பானியா மெதுவாக மக்களாட்சி முறைமைக்கு மாறியநேரத்தில் 1978இல் 17 தன்னாட்சி அமைப்புகள் மறும் இரு தன்னாட்சி நகரங்கள் நிறுவப்பட்டமையால் மாநிலங்களின் செல்வாக்கு குறைந்துள்ளது. இருப்பினும் இவை தேசியத் தேர்தல் தொகுதிகளாகவும் புவியியல் அடையாளங்களாகவும் விளங்குகின்றன.  
பெரும்பாலான மாநிலங்கள் அவற்றின் தலைநகரங்களை அல்லது முதன்மை நகரங்களைக் கொண்டே அழைக்கப்படுகின்றன; விலக்காக ஆலவா/அரபா, அசுதுரியாசு, பிசுகையா/விசுகயா, கன்டப்ரியா,ஜிபுசுகோவா, இல்லெசு பேலீரெசு, லா ரியோயா, லாசு பால்மாசு, நஃபரோயா/நவர்ரா மாநிலங்கள் உள்ளன.  
ஏழு தன்னாட்சி அமைப்புக்களே ஒரு மாநிலப் பிரிவளவே உள்ளன: ஆதூரியா, பலேரிக் தீவுகள், காந்தாபிரியா, லா ரியோயா, மத்ரித், முர்சியா, மற்றும் நவர்ரா. மற்ற தன்னாட்சி அமைப்புகளில் ஒன்றுக்கு மேற்பட்ட மாநிலங்கள் உள்ளன.
# பிகாசோ அருங்காட்சியகம்

**பிகாசோ அருங்காட்சியகம் (மியூசியூ பிகாசோ)** என்னும் அருங்காட்சியகம் ஸ்பெயினில் உள்ள பார்செலோனாவில் உள்ளது. இருபதாம் நூற்றாண்டில் வாழ்ந்த பாப்லோ பிக்காசோ என்னும் கலைஞரின் கலை வேலைப்பாடுகளைச் சேகரித்து வைத்துள்ளனர். இவர் வரைந்த 4,249 படங்களைக் காட்சிக்கு வைத்துள்ளனர். பார்செலோனாவின் லா ரிபெரா என்னும் பகுதியில் உள்ள மாண்ட்கேடா தெருவில் அமைந்துள்ளது. பொதுமக்களின் பார்வைக்காக, 1963-ஆம் ஆண்டின் மார்ச்சு ஒன்பதாம் நாளில் திறந்துவைக்கப்பட்டது. இதற்குத் தேசிய அருங்காட்சியகம் என்ற நிலையை காடலோனிய அரசு வழங்கியது.
# ஈச்சங்காடு (கிருஷ்ணகிரி மாவட்டம்)

**ஈச்சங்காடு,** என்னும் ஊர் தமிழ்நாடு, கிருஷ்ணகிரி மாவட்டத்தில் உள்ள பர்கூர் சட்டமன்றத் தொகுதியில், பர்கூர் ஊராட்சி ஒன்றியத்துக்குட்பட்ட அச்சமங்கலம் ஊராட்சியில் ஆற்றங்கரையோரம் உள்ளது. இவ்வூரின் மக்கள் தொகை ஏறத்தாழ இருநூறு. இவ்வூரில் வேளாண்மையே முக்கியமான தொழிலாக உள்ளது. அனைவரும் கல்வியறிவு பெற்றுள்ளனர். பத்துக்கும் மேற்பட்டோர் ஆசிரியர்களாகப் பணியாற்றுகின்றனர். இவ்வூருக்குச் சரியான சாலை வசதி மற்றும் குடிநீர் வசதி இன்மையால் மக்கள் பெரிதும் சிரமத்திற்கு உள்ளாகின்றனர்.
# வார்ப்புரு:நடப்பு நிகழ்வுகள்/நடப்பு மாதச் செய்திகள் அக்டோபர் 2014
# விஸ்காயா பாலம்

**விஸ்காயா பாலம்** (*பாஸ்க் மொழியில் Bizkaiko Zubia, எசுப்பானிய மொழியில் Puente de Vizcaya*), என்பது போர்துகலீட் மற்றும் லாஸ் அரீனாஸ் (கேட்சோவின் பகுதி) நகரங்களை இணைக்கும் போக்குவரத்துப் பாலம் ஆகும். இது எசுப்பானியாவின் பிச்கேய் மாகாணத்தில் உள்ளது. இது இபைசாபல் ஆற்றின் வாய்ப்பகுதியின் மேலாக அமைந்துள்ளது.  
இது அமைந்துள்ள பகுதியில் உள்ள மக்கள், மற்றும் உத்தியோகபூர்வ இணையத்தளம் என்பன இப்பாலத்தை பொதுவாக **Puente Colgante** (எசுப்பானிய மொழியில் தொங்கு பாலத்தை குறிக்கிறது), என்று குறிப்பிட்டாலும் இதன் அமைப்பு தொங்கு பாலத்தை விட சற்று வித்தியாசமானது.